स्वामी वेद भारती ने दान के विभिन्न रूपों और विधियों का निचोड़ पेश करते हुए कहा है कि दी गई वस्तु या रकम की मात्रा से ज्यादा उसे देते समय मन में आया भाव मायने रखता है। हो सकता है कि दी गई वस्तु से लोगों की सेवा सहायता हो जाए, लेकिन देते समय मन में आया उदात्त और पवित्र भाव लेने वाले का तो भला करता ही है, वह देने वाले को भी निहाल कर देता है। दान में लोगों को उनकी आवश्यकता की चीजें देकर दान-धर्म का निर्वाह किया जाता है।